rejauldu/bengali-wikipedia huggingface dataset:
চক্রবর্তী রাজাগোপালাচারী  (১০ ডিসেম্বর ১৮৭৪ – ২৫ ডিসেম্বর ১৯৭২; ) ছিলেন একজন বিশিষ্ট ভারতীয় আইনজীবী, স্বাধীনতা সংগ্রামী, রাজনীতিবিদ, ইতিহাসবিদ এবং ভারতীয় জাতীয় কংগ্রেসের অন্যতম নেতা। তিনি ছিলেন ভারতবর্ষের সর্বশেষ গভর্নর জেনারেল। তিনি তামিলনাড়ু রাজ্যের মুখ্যমন্ত্রী ছিলেন। তিনি স্বতন্ত্র পার্টির প্রতিষ্ঠাতা। তিনি ভারতের সর্বোচ্চ বেসামরিক পদক ভারত রত্ন পেয়েছিলেন।  তথ্যসূত্র   বিষয়শ্রেণী:ভারতীয় রাজনীতিবিদ বিষয়শ্রেণী:ব্রিটিশ বিরোধী আন্দোলন বিষয়শ্রেণী:স্বতন্ত্র পার্টির রাজনীতিবিদ বিষয়শ্রেণী:দ্বিতীয় বিশ্বযুদ্ধের ভারতীয় ব্যক্তি বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২০শ শতাব্দীর ভারতীয় লেখক বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:ব্যাঙ্গালোর বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৮৭৮-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:প্রেসিডেন্ট কলেজ, চেন্নাইয়ের প্রাক্তন শিক্ষার্থী বিষয়শ্রেণী:তামিলনাড়ুর মুখ্যমন্ত্রী বিষয়শ্রেণী:ভারতের ইংরেজি ভাষার লেখক বিষয়শ্রেণী:ভারতের গভর্নর জেনারেল বিষয়শ্রেণী:পশ্চিমবঙ্গের রাজ্যপাল বিষয়শ্রেণী:ভারতীয় সাম্যবাদ-বিরোধী বিষয়শ্রেণী:ভারতীয় হিন্দু বিষয়শ্রেণী:১৯শ শতাব্দীর ভারতীয় আইনজীবী বিষয়শ্রেণী:২০শ শতাব্দীর ভারতীয় অনুবাদক বিষয়শ্রেণী:ভারতীয় বৈষ্ণব বিষয়শ্রেণী:তামিলনাড়ুর লেখক বিষয়শ্রেণী:ভারতরত্ন প্রাপক বিষয়শ্রেণী:তামিল সাহিত্য অকাদেমি পুরস্কার প্রাপক বিষয়শ্রেণী:তামিল ভাষার লেখক বিষয়শ্রেণী:ভারতীয় জাতীয়তাবাদী বিষয়শ্রেণী:ভারতের বিদেশমন্ত্রী বিষয়শ্রেণী:ভারতীয় রাজনৈতিক দলের প্রতিষ্ঠাতা বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় সঙ্গীতজ্ঞ বিষয়শ্রেণী:ভারতীয় জাতীয় কংগ্রেসের মুখ্যমন্ত্রী বিষয়শ্রেণী:মাদ্রাজ বিধানসভার সদস্য ১৯৫২-১৯৫৭ বিষয়শ্রেণী:ভারতের গভর্নর জেনারেল পরিষদের সদস্য
সবিতা কুমারী হচ্ছেন ভারতের পশ্চিমবঙ্গের ভারতের কমিউনিস্ট পার্টি (মাওবাদী)-এর একজন গেরিলা স্কোয়াড কমান্ডার।Women cadres call the shots - http://www.dnaindia.com/india (৩ এপ্রিল, ২০০৭)   প্রথম জীবন  পশ্চিমবঙ্গের গোয়েন্দা ব্যুরোর তথ্য অনুসারে তিনি ঝাড়খণ্ডের ডালটনগঞ্জের পারিবা গ্রামে জন্মগ্রহণ করেন। তিনি ঝাড়খণ্ডের ডালটনগঞ্জ কলেজ থেকে স্নাতক পাশ করেছেন। একটি প্রতিবেদনে তাকে অন্ধ্রপ্রদেশের মাওবাদী হিসেবে উল্লেখ করা হয়েছে।The red spreadhttp://archive.indianexpress.com, (২৯ অক্টোবর, ২০০৯)  রাজনৈতিক জীবন সবিতা কুমারী ২০০০ সালে মাওবাদে যোগদান করেন। পূর্বে তার বিরুদ্ধে মাওবাদী গেরিলা দলে ভারপ্রাপ্ত থাকার অভিযোগ আনা হয় এবং তিনি ছত্তিসগড়ে সবচেয়ে তালিকাভুক্ত অপরাধী। তার বিরুদ্ধে অনেক মামলা দেয়া হয়েছে, সেগুলোর মধ্যে আছে পুলিস হত্যাসহ পুলিস জেলখানা থেকে মাওবাদীদের পলায়নে সহায়তা করার বিষয়।Red women terror for jawans, www.telegraphindia.com (November 24, 2006) ২০০৫ সালের নভেম্বরে জানা যায়, সবিতার নেতৃত্ব একটি স্কোয়াড জেহানাবাদ জেলে ভেঙে প্রায় ১০০জন মাওবাদী দলের নেতা ও সমর্থককে মুক্ত করছে।  তথ্যসূত্র  বিষয়শ্রেণী:ভারতীয় সাম্যবাদী বিষয়শ্রেণী:জীবিত ব্যক্তি বিষয়শ্রেণী:সম্বলপুর জেলার ব্যক্তিত্ব বিষয়শ্রেণী:ভারতীয় গেরিলা বিষয়শ্রেণী:ভারতের কমিউনিস্ট পার্টির (মাওবাদী) রাজনীতিবিদ বিষয়শ্রেণী:মাওবাদী বিষয়শ্রেণী:সংশোধনবাদ বিরোধী
ঝিংগাবাড়ি ফাজিল ডিগ্রি মাদ্রাসা বাংলাদেশের সিলেটের কানাইঘাট উপজেলার ঝিংগাবাড়ি এলাকায় অবস্থিত একটি অতি প্রাচীন মাদ্রাসা। প্রচলিত তথ্যমতে ঝিংগাবাড়ি ফাজিল মাদ্রাসা বাংলাদেশের সর্বপ্রথম আলিয়া মাদ্রাসা, এটি ১৮৭৪ সালে প্রতিষ্ঠিত হয়েছিলো। প্রতিষ্ঠা সাল অনুসারে এটি আলিয়া ও কওমি মাদ্রাসার মধ্যে সবচেয়ে প্রাচীন মাদ্রাসা। মাদ্রাসার দাখিল ও আলিম শ্রেণী এটি বাংলাদেশ মাদ্রাসা শিক্ষাবোর্ড কর্তৃক পরিচালিত হয় এবং ফাজিল শ্রেণী ইসলামি আরবি বিশ্ববিদ্যালয়ের অন্তর্ভুক্ত। মাদ্রাসার বর্তমান অধ্যক্ষের নাম মাওলানা মো. হাফিজুর রহমান, যিনি জাতীয় শিক্ষা সপ্তাহ ২০২৩-এ উপজেলার শ্রেষ্ঠ প্রতিষ্ঠান প্রধান নির্বাচিত হোন।   ইতিহাস  ঝিংগাবাড়ি ফাজিল মাদ্রাসা প্রাথমিকভাবে আলিয়া মাদ্রাসা না কওমি মাদ্রাসা হিসাবে কার্যক্রম শুরু করেছিলো, এই তথ্য ভালোমত পাওয়া যায়না। তবে এটি আলিয়া ও কওমি মাদ্রাসা উভয় সিলেবাসের সাথে সমন্বয় রেখে পাঠদান করতো। এই মাদ্রাসার অধ্যক্ষ মাওলানা হাফিজুর রহমান বলেছেন,  মৌলভি হাবিবুল্লাহ ভারতবর্ষের নানাস্থানে ভ্রমণ করে জ্ঞান অর্জন করেছিলো, সেই জ্ঞান থেকেই তিনি সিলেটে একটি মাদ্রাসা প্রতিষ্ঠার উদ্যোগ নেন। ১৮৭৪ সালে তিনি এই মাদ্রাসা প্রতিষ্ঠার পর দীর্ঘদিন মাদ্রাসার প্রধান হিসাবে দায়িত্বরত ছিলেন। এরপর তার অবসর গ্রহণের পর তার দুই সন্তান আব্দুল বারি ও ইবরাহিম আলি মাদ্রাসাটির দায়িত্ব গ্রহণ করেন। তারা দুইজন মৌলভি আব্দুর রহিম চৌধুরি নামে এক পণ্ডিতকে মাদ্রাসার প্রধান হিসাবে নিয়োগ প্রদান করেন। এরপর থেকেই মারাসার সুনাম চারিকে ছড়িয়ে পরে।  মাদ্রাসার শিক্ষার্থী সংখ্যা বৃদ্ধি পেতে থাকে, মাদ্রাসায় ধীরে ধীরে দাখিল ও আলিম শ্রেণী চালু করা হয়। সেইসময় মাদ্রাসাটি কলকাতা আলিয়া মাদ্রাসার তত্ত্বাবধায়নে পরিচালিত হতো। ১৯২৭ সালে মাদ্রাসায় ফাজিল স্তর বা এর সমমান ডিগ্রি চালু করা হয়। এরপরে ১৯৮৯ সালে নদীভাঙনের কবলে পরে মাদ্রাসার অবকাঠামো সম্পূর্ণভাবে ধ্বংস হয়ে যায়, তবে নথিপত্র ও শিক্ষার্থী সরিয়ে নিয়ে এসে বর্তমানের স্থানে পুনরায় মাদ্রাসার কার্যক্রম শুরু করা হয়।   ২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক আলিয়া মাদ্রাসার ফাযিল (স্নাতক ডিগ্রি) ও কামিল (স্নাতকোত্তর) ডিগ্রিকে কুষ্টিয়া ইসলামী বিশ্ববিদ্যালয়ের অধিভুক্ত হয়। তখন এই মাদ্রাসাটিও ইবি অধিভুক্তি লাভ করে। এরপর ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয় প্রতিষ্ঠা করা হলে, এটি সেখানে স্থানান্তরিত করা হয়। ২০১৬ সালে মাদ্রাসার ১৪১ তম ওয়াজ মাহফিলকে কেন্দ্র করে স্থানীয় পত্রিকা সাপ্তাহিক অপূর্ব সিলেট পত্রিকার উদ্যোগে মাদ্রাসার ইতিহাস ঐতিহ্য সম্পর্কিত একটি বিশেষ ম্যাগাজিন প্রকাশ করা হয়।   শিক্ষা কার্যক্রম  ঝিংগাবাড়ি আলিয়া মাদ্রাসায় প্রাথমিক শিক্ষাস্তর ইবতেদায়ী থেকে শুরু করে ফাজিল শ্রেণী পর্যন্ত রয়েছে। এছাড়ারাও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে। এই মাদ্রাসার শিক্ষার্থীরা পড়াশোনা সংক্রান্ত বিভিন্ন প্রতিযোগিতায় অংশগ্রহণ করে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে। এছাড়াও এই মাদ্রাসার ফাজিল আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল পর্যায়ের ছাত্রদের বিষয়ভিত্তিক গবেষণার সুযোগ রয়েছে।   টীকা    তথ্যসূত্র   বিষয়শ্রেণী:সিলেট জেলার আলিয়া মাদ্রাসা বিষয়শ্রেণী:১৮৭৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৭৪-এ ব্রিটিশ ভারতে প্রতিষ্ঠিত বিষয়শ্রেণী:কানাইঘাট উপজেলা
বাঁসা (বৈজ্ঞানিক নাম: Lethe europa(Fabricius)) একপ্রকারের মাঝারী আকৃতির প্রজাপতি। এরা নিমফ্যালিডি পরিবার এবং স্যাটিরিনি উপগোত্রের সদস্য।   আকার  বাঁসাএর প্রসারিত অবস্থায় ডানার আকার ৬৫-৭৫ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত বাঁসা এর উপপ্রজাতি হল-   Lethe europa europa Fabricius, 1775 – Dakhan Bamboo Treebrown  Lethe europa niladana Fruhstorfer, 1911 – Himalayan Bamboo Treebrown  Lethe europa nudgara Fruhstorfer, 1911 – Andaman Bamboo Treebrown  বিস্তৃতি ভারত, (দক্ষিন ভারত থেকে মধ্যপ্রদেশ, ঝাড়খণ্ড, উড়িষ্যা, পশ্চিমবঙ্গ, উত্তরাঞ্চল থেকে অরুণাচল প্রদেশ, উত্তরপূর্ব ভারতBhowmik, S., & Chowdhury, S. D. (2021). Butterflies (Lepidoptera: Rhopalocera) in and around the Unakoti Archaeological Site with 59 new additions to the Butterfly Fauna of Tripura, North-eastern India. Asian Journal of Conservation Biology, 10(1).), নেপাল, ভুটান এবং মায়ানমারSingh, I. J., & Chib, M. S. (2015). Checklist of butterflies of Bhutan. Journal of the Bhutan Ecological Society, 1(2), 22-58. এর বিভিন্ন অঞ্চলে এদের দেখতে পাওয়া যায়।  বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-   পুরুষ  ডানার উপরিতল কালচে বাদামী বর্নের হয়। সামনের ডানায় তীর্যক এবং ছোট সাদা ডিসকাল বন্ধনী উপস্থিত, যেটি স্বচ্ছ; দুটি অস্পষ্ট কালো ছোপ এবং তার পাশেই দুটি সুস্পষ্ট সাদা ছোপ দৃশ্যমান। টার্মেনের দিকের সাদা ছোপটি অন্যটির দ্বিগুণ। আঁকাবাকা একসারি কালো দাগ যেগুলি একটি অথবা দুটি খয়েরী বলয় দ্বারা পরিবেষ্টিত। সাবটার্মিনাল ধূসর বাদামী দাগ উভয় ডানাতেই টার্মেন বরাবর বিস্তৃত। পিছনের ডানায় পোস্টডিসকাল কালো ছোপের সারি লক্ষ্য করা যায়।  ডানার নিম্নতল ঘন কালচে বাদামী বর্নের। উভয় ডানাজুড়ে একটি নীলাভ সাদা সরু, সরলরৈখিক দাগ তীর্যকভাবে বিস্তৃত। সামনের ডানায় একটি ছোট, তীর্যক সাদা ডিসকাল বন্ধনী বর্তমান। উভয় ডানাতেই একসারি পোস্ট-ডিসকাল চক্ষুবিন্দু (Ocelli) বর্তমান। চক্ষুবিন্দুগুলি কালো বর্নের। সামনের ডানার চক্ষুবিন্দুগুলি আকারে অনেক ছোট এবং পিছনের ডানারগুলি বৃহদাকারের। সামনের ডানার চক্ষুবিন্দুগুলি ভিতরের দিকে বাঁকানো, কালো এবং চক্ষুতারা বিহীন। পিছনের ডানার চক্ষুবিন্দুর সারে বাইরের দিকে বাঁকানো, কালো এবং রূপালি ফোঁটা অথবা বিন্দুযুক্ত। উভয় ডানার চক্ষুবিন্দুগুলি রূপালী রেখা দ্বারা উভয়প্বার্শে ঘেরা। কিছুটা কমলা-হলুদ, সরু টার্মিনাল দীর্ঘ বন্ধনীর ভিতরের দিকে বন্ধনী বরাবর কম-বেশী রূপালী একটি রেখা চোখে পড়ে। পিছনের ডানা ৪ নং শিরায় উদ্‌গত এবং দন্তাকৃতি (teethed)।   আচরণ  কম উচ্চতাসম্পন্ন অঞ্চলে এবং সমতলে বাঁশ-ঝাড় যুক্ত জঙ্গলে এবং বাঁশ বাগানে সাধারনত এদের বিচরণ লক্ষ্য করা যায়। বৃষ্টি চলাকালীন এবং বৃষ্টির ঠিক পড়ে মাঝে মধ্যে এদের সক্রিয় হতে দেখা যায়। এই প্রজাতির উড়ান শক্রিশালী তবে এরা একবারে বেশীদূর ওড়ে না। ভয় পেলে অথবা বিরক্ত হলে এরা বাঁশ-ঝাড়ের মাঝখানে গিয়ে আশ্রয় নেয়। সাধারনত এই প্রজাতির সদস্যরা ভূমির কাছাকাছি উচ্চতায় বিচরণ করে, তবে মাঝেমধ্যে প্রচন্ড দ্রুতবেগে সোজা উপরে উঠে যায় বড় গাছের শীর্ষের দিকে। বাঁসা গাছ থেকে ঝরে পড়া অতিপক্ক ফল, পচা কাঁকড়া এবং তাজা গোবর ভীষন পছন্দ করে। স্যাঁতস্যাতে ছোপ এবং ভিজে মাটিতে এদের মাড্‌-পাডল করতে দেখা যায়। উত্তর ভারতএ এই প্রজাতি সুলভ, তবে দক্ষিন ভারতে অপেক্ষাকৃত দুর্লভ।  জীবনচক্রের চিত্রশালা  তথ্যসূত্র  বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত নিমফ্যালিডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৭৮৭-এ বর্ণিত প্রজাপতি বিষয়শ্রেণী:সিঙ্গাপুরের প্রজাপতি
২০১৮ কমনওয়েলথ গেমস, আনুষ্ঠানিকভাবে একবিংশ কমনওয়েলথ গেমস, একটি আন্তর্জাতিক বহু-ক্রীড়া ইভেন্ট যেটি ২০১৮ সালের ৪ থেকে ১৫ এপ্রিল পর্যন্ত অস্ট্রেলিয়ার, কুইন্সল্যান্ডের, গোল্ড কোস্টে অনুষ্ঠিত হয়।  স্বাগতিক জাতি হিসেবে অস্ট্রেলিয়া ৮০টি সোনা, ৫৯টি রৌপ্য এবং ৫৯টি ব্রোঞ্জসহ মোট ১৯৮টি পদক নিয়ে প্রতিযোগিতায় আধিপত্য বিস্তার করে।  পদক তালিকা  তথ্যসূত্র  বিষয়শ্রেণী:২০১৮ কমনওয়েলথ গেমস বিষয়শ্রেণী:কমনওয়েলথ গেমসের পদক তালিকা
চট্টগ্রাম সরকারি পলিটেকনিক ইনস্টিটিউট বাংলাদেশের চট্টগ্রাম শহরের নাসিরাবাদে অবস্থিত একটি সরকারি পলিটেকনিক ইনস্টিটিউট। এটি ১৯৬২ সালে প্রতিষ্ঠিত হয়।   ইতিহাস  বাংলাদেশ স্বাধীন হওয়ার পূর্বে তৎকালীন পাকিস্তান সরকারের আমলে ১৯৬২ সালে এই ইনস্টিটিউট প্রতিষ্ঠিত হয়। প্রথম থেকেই এটি ৭টি বিভাগ নিয়ে পরিচালনা শুরু করে।   অবস্থান  চট্টগ্রাম সরকারি পলিটেকনিক ইনস্টিটিউট চট্টগ্রাম শহরের নাসিরাবাদ এলাকায় ২০ একর জমি জুড়ে অবস্থিত। এর পূর্বে রয়েছে বাংলাদেশ-কোরিয়া কারিগরি প্রশিক্ষণ কেন্দ্র।   ক্যাম্পাস  চট্টগ্রাম সরকারি পলিটেকনিক ইনস্টিটিউটের মূল ক্যাম্পাসে অনেকগুলো শ্রেণীবদ্ধ ল্যাব রয়েছে। যেমন: এনভায়রনমেন্টাল ল্যাব, একটি বেসিক ইলেকট্রনিক্স ল্যাব, অ্যাডভান্স ইলেকট্রনিক্স ল্যাব, চারটি কম্পিউটার ল্যাব, রসায়ন ল্যাব এবং পদার্থবিজ্ঞান ল্যাব। এছাড়াও রয়েছে অফিস ভবন, গ্রন্থাগার, অডিটোরিয়াম এবং ব্যবহারিক শিক্ষার জন্য বিভিন্ন কর্মশালা। যেমন: সিভিল শপ, মেটাল শপ, মেশিন শপ, ওয়েল্ডিং শপ, মেট্রোলজি শপ, উড শপ, পাওয়ার শপ, ফাউন্ড্রি শপ এবং বেসিক ওয়ার্কশপ।   শিক্ষাব্যবস্থা  চট্টগ্রাম সরকারি পলিটেকনিক ইনস্টিটিউট ৪ বছর মেয়াদী ডিপ্লোমা ইন ইঞ্জিনিয়ারিং কোর্স প্রদান করে থাকে। এর প্রতিটি বিভাগ এর শিক্ষা কর্মসূচি আটটি পর্বে বিভক্ত। কোর্স শেষে একজন শিক্ষার্থী মূল্যায়ন অনুযায়ী সর্বোচ্চ ৪ সিজিপিএ এর সনদপত্র অর্জন করে থাকে। তন্মধ্যে অষ্টম পর্ব ইন্ডাস্ট্রিয়াল ট্রেনিংয়ের জন্য নির্ধারিত। প্রতিটি পর্ব সর্বোচ্চ ৬ মাস দীর্ঘ। চট্টগ্রাম সরকারি পলিটেকনিক ইনস্টিটিউটে প্রতি পর্বের ৬৫% শিক্ষার্থী সরকার থেকে বৃত্তি পায়। এছাড়াও বিশ্ব ব্যাংক গোষ্ঠী থেকে নির্বাচিত শিক্ষার্থীরা প্রতি পর্বে ৪৮০০ টাকা করে বৃত্তি পায়। আবার প্রতি বিভাগে ইন্ডাস্ট্রিয়াল ট্রেনিং চলাকালে প্রত্যেক শিক্ষার্থী মাসিক ভাতা পায়।   প্রযুক্তি  চট্টগ্রাম সরকারি পলিটেকনিক ইনস্টিটিউটে বর্তমানে ৭টি প্রযুক্তি চালু আছে।  সিভিল প্রযুক্তি  ইলেকট্রিক্যাল প্রযুক্তি  ইলেকট্রনিক্স প্রযুক্তি  কম্পিউটার প্রযুক্তি  মেকানিক্যাল প্রযুক্তি   পাওয়ার প্রযুক্তি   এনভায়রনমেন্টাল প্রযুক্তি   ছাত্রাবাস  চট্টগ্রাম সরকারি পলিটেকনিক ইনস্টিটিউটে ছাত্রদের জন্য ৪টি এবং মেয়েদের জন্য ১টি সহ মোট ৫টি আবাসিক হল রয়েছে:  মাস্টার দা সূর্যসেন হল  কবি কাজী নজরুল ইসলাম হল  নবাব সিরাজউদ্দৌলা হল  শহিদুল্লাহ হল  প্রীতিলতা হল (মেয়েদের জন্য)   সহ পাঠ্যক্রম  চট্টগ্রাম সরকারি পলিটেকনিক ইনস্টিটিউটে প্রাতিষ্ঠানিক শিক্ষার পাশাপাশি সহশিক্ষা পাঠ্যক্রমও চালু আছে।  বিতর্ক ক্লাব  আইটি ক্লাব  সাংস্কৃতিক ক্লাব  ক্রীড়া ক্লাব   চিত্রশালা    আরও দেখুন   বাংলাদেশ কারিগরি শিক্ষা বোর্ড  বাংলাদেশের পলিটেকনিক ইনস্টিটিউটের তালিকা  তথ্যসূত্র   বহিঃসংযোগ     বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত বিষয়শ্রেণী:চট্টগ্রাম বিভাগের পলিটেকনিক ইনস্টিটিউট বিষয়শ্রেণী:চট্টগ্রামের বিশ্ববিদ্যালয় ও মহাবিদ্যালয় বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:চট্টগ্রাম জেলার মহাবিদ্যালয়
গোলাম হাসনায়েন নান্নু (মৃত্যু: ৪ ডিসেম্বর ২০২১) বাংলাদেশের সিরাজগঞ্জ জেলার রাজনীতিবিদ, আইনজীবী ও মুক্তিযোদ্ধা যিনি পাকিস্তান গণপরিষদ সদস্য ছিলেন। মুক্তিযোদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২১ সালে একুশে পদক প্রদান করেন।   প্রাথমিক জীবন  গোলাম হাসনায়েন সিরাজগঞ্জের উল্লাপাড়ার পশ্চিমপাড়া গ্রামে জন্মগ্রহণ।   রাজনৈতিক ও কর্মজীবন  গোলাম হাসনায়েন পাবনা জেলা বারের জ্যেষ্ঠ আইনজীবী। ছাত্রলীগের মাধ্যমে তিনি রাজনীতি শুরু করেন। তিনি সিরাজগঞ্জ মহকুমা আওয়ামী লীগের সহসভাপতি ছিলেন। ১৯৭০ সালে তিনি পূর্ব পাকিস্তান প্রাদেশিক পরিষদ সদস্য (এমসিএ) নির্বাচিত হন। তিনি ৬ দফা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।   সম্মাননা  গোলাম হাসনায়েন বিভিন্ন পুরস্কার ও সম্মাননায় ভূষিত হয়েছেন:   ২০২১ সালে মুক্তিযোদ্ধে গুরুত্বপূর্ণ অবদানের জন্য একুশে পদক লাভ।  নিরাপদ সড়ক চাই (নিসচা) কর্তৃক আজীবন সদস্য সম্মাননা স্মারক।   তথ্যসূত্র   বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:২০২১-এ একুশে পদক বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:সিরাজগঞ্জ জেলার রাজনীতিবিদ বিষয়শ্রেণী:সিরাজগঞ্জ জেলার আইনজীবী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০শ শতাব্দীতে জন্ম বিষয়শ্রেণী:২০২১-এ মৃত্যু বিষয়শ্রেণী:একুশে পদক বিজয়ী বিষয়শ্রেণী:২০শ শতাব্দীর পাকিস্তানি আইনজীবী বিষয়শ্রেণী:পাবনা জেলার ব্যক্তি বিষয়শ্রেণী:২০শ শতাব্দীর বাংলাদেশী আইনজীবী
ছায়াময় একটি বাংলা হাস্যরসাত্বক ও ভৌতিক চলচ্চিত্র যার পরিচালক হরনাথ চক্রবর্তী। এটি শীর্ষেন্দু মুখোপাধ্যায়ের শিশুদের উপন্যাস ছায়াময় অনুসারে ২০১৩ সালে প্রকাশিত।  কাহিনী আমেরিকা থেকে নিজের পরিবারের ইতিহাস খুজতে বাংলার শিমুলগড় গ্রামে আসে মেধাবী ছাত্র ইন্দ্রজিত। এই গ্রামে তাদের পূর্বপুরুষের রাজত্ব ছিল। স্থানীয় জমিদারের লাঠিয়ালরা তাকে চোর বলে মারধোর করে ও মৃত মনে করে ফেলে দিয়ে গেলে সে আশ্রয় পায় গ্রামের এক স্বর্ণকারের বাড়ি। স্বর্ণকারের শিশুপুত্র অলঙ্কারের সাথে সে গ্রামে খুজতে থাকে গুপ্ত প্রাসাদ, যেখানে তার পূর্বপুরুষের আত্মারা ঘুরে বেড়ান। জমিদার গগন সাপুই মতলব করে সেই গুপ্ত প্রাসাদের গুপ্তধন হাতিয়ে নেওয়ার। সে দুই ভাড়াটে গুন্ডা কালু আর পীতাম্বরকে নিয়োগ করে। কিন্তু গগন অজানা ভুতের অত্যাচারে নাজেহাল হয় আর কালু পীতাম্বরকে পিটিয়ে তাড়ান গ্রামের এক প্রবীণ ব্যক্তি। গগণ শেষে গ্রামবাসীদের কাছে ধরা পড়ে যায়।  অভিনয়  গৌরব চক্রবর্তী - ইন্দ্রজিত  সব্যসাচী চক্রবর্তী - চন্দ্রকুমার  দীপঙ্কর দে - গগন সাপুই  পরাণ বন্দ্যোপাধ্যায় - ঠাকুর্দা  শান্তিলাল মুখার্জি - কালী কাপালিক  দেবেশ রায়চৌধুরী - স্বর্ণকার  অধিরাজ গাঙ্গুলি - অলঙ্কার  তথ্যসূত্র  বিষয়শ্রেণী:২০১৩-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:লোমহর্ষক চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:হরনাথ চক্রবর্তী পরিচালিত চলচ্চিত্র বিষয়শ্রেণী:শীর্ষেন্দু মুখোপাধ্যায়ের সাহিত্যকর্ম অবলম্বনে নির্মিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় শিশুতোষ চলচ্চিত্র
ফোরকানিয়া মাদ্রাসা ইসলামি শিক্ষা ব্যবস্থায় মাদ্রাসা শিক্ষার প্রাথমিক রুপ। এসকল মাদ্রাসায় ইসলামের প্রাথমিক জ্ঞান প্রদান করা হয়। ফোরকানিয়া মাদ্রাসাকে বাংলাদেশসহ বাঙালী সম্প্রদায়ে নূরানি মক্তব বা নূরানি মাদ্রাসা বলেও অভিহিত করা হয়। ফোরকানিয়া মাদ্রাসায় কুরআন তিলাওয়াত শেখা, আরবি বর্ণমালা শেখা, নামাজের ফরজ, ওয়াজিব শেখা, নামাজের নিয়মাবলী শেখা প্রভৃতি ইসলামের মৌলিক জ্ঞানের চর্চা প্রদান করা হয়। এই ধরনের মাদ্রাসাকে ইসলামি শিক্ষার অ-প্রাতিষ্ঠানিক রুপ মক্তবের সাথে তুলনা করা যেতে পারে। ফোরকানিয়া মাদ্রাসাকে ইসলামের পুরোপুরি প্রাথমিক শিক্ষার প্রাতিষ্ঠানিক শিক্ষাপ্রতিষ্ঠান বলা হয়ে থাকে।  ফোরকানিয়া শব্দের মূল শব্দ ফুরকান যার অর্থ বিশিষ্ট, অনবদ্য বা প্রামাণিক। পবিত্র আল কুরআনের আরেক নাম আল ফুরকান বলা হয়ে থাকে, কারণ কুরআন শরীফ সুস্পষ্টভাবে মিথ্যা থেকে সত্যকে পৃথক করে থাকে। ফোরকানিয়া মাদ্রাসায় এই সত্য-মিথ্যা পার্থক্যকারী আল-কুরআনের আলোকে ইসলামের প্রাথমিক জ্ঞান মুসলিম শিশুদের মধ্যে বিতরণ করে থাকে। প্রাথমিক স্তরের যেসব মাদ্রাসায় কুরআন পাঠ ও আবৃত্তি শেখানো হয় সেগুলিকে বলা হয় দারসে কুরআন। সাধারণত স্থানীয় কোন মসজিদে বা বেসরকারিভাবে প্রতিষ্ঠিত কোন স্থানীয় মাদ্রাসাগুলো ছোটদের প্রাথমিক পর্যায়ের ধর্মীয় শিক্ষা দেওয়া হয়। স্থানীয় মসজিদের ইমাম বা মোয়াজ্জিন বা কোন ইসলামি শিক্ষিত ব্যক্তি বিনামূল্যে বা নামমাত্র মূল্যে এই ধরনের মাদ্রাসায় শিক্ষা বিতরণ করে থাকে।  ইতিহাস ইসলামি প্রাথমিক শিক্ষা শুরু হয়েছিলো, নবী মুহাম্মাদ ইসলাম প্রচারের সাথে সাথেই। ফোরকানিয়া মাদ্রাসা তখন মসজিদের সাথে সংযুক্ত থেকে শিশুদের শিক্ষা প্রদান করতো। সাধারণত এসব মাদ্রাসার ব্যয় নির্বাহের স্থানীয় শিক্ষানুরাগী মুসলিম ব্যক্তিরাই করতো। ১০ শতকে সুন্নি ইসলামের আইন বিশেষজ্ঞ ইবনে হাজার আল হায়তামি মক্তব ও ফোরকানিয়া মাদ্রাসার বিষয়ে আলোচনা করেছেন।  ১১ শতকের দিকে মুসলিম দার্শনিক ইবনে সিনা তার একটি বইয়ে শিশু শিক্ষা কেন্দ্রে কর্মরত শিক্ষকদের দিক নির্দেশনার জন্য শিশুদের প্রশিক্ষণ ও বেড়ে তোলায় শিক্ষকের ভূমিকা নামে একটি অধ্যায় রচনা করেন। তিনি ফোরকানিয়া মাদ্রাসায় কি ধরনের শিক্ষা দেওয়া যেতে পারে, সেসবের একটি নির্দেশনা দিয়েছিলো। তিনি এর জন্য প্রাথমিক শিক্ষা ও মাধ্যমিক শিক্ষা নামে দুটি স্তরের কথা উল্লেখ করেছেন। প্রাথমিক শিক্ষায় ইসলামের প্রাথমিক মৌখিক জ্ঞান, কুরআন-হাদিসের প্রাথমিক শিক্ষা, আরবি ভাষার প্রাথমিক ধারণা, ইসলামের প্রাথমিক দাবীগুলোর সাথে পরিচিতি ঘটনো প্রভৃতি বিষয়াদি শেখানো হয়। আর মাধ্যমিক স্তরে ১৪ বছর পর্যন্ত ইসলামি সাহিত্যের ধারণা, ইসলামি নীতিবিজ্ঞানের ধারণা, কুরআন ও হাদিসের মূলনীতি আলোচনা, ইসলামি আদব ও আচার ব্যবহার প্রভৃতিসহ নানা বিষয় শেখানো হয়। এবং এই স্তরে শিক্ষার্থীদের এমন একটি বিষয়ের প্রতি ধারণা দেওয়া হয়, যাতে সে তার ভবিষ্যত কর্মজীবনের জন্য পথ খুজে নিতে পারে।   আরও দেখুন   আলিয়া মাদ্রাসা  কওমি মাদ্রাসা  হাফেজিয়া মাদ্রাসা   তথ্যসূত্র   বিষয়শ্রেণী:ধরন অনুযায়ী মাদ্রাসা বিষয়শ্রেণী:হাফেজিয়া মাদ্রাসা বিষয়শ্রেণী:ইসলামি শিক্ষাপ্রতিষ্ঠান বিষয়শ্রেণী:ইসলামি শিক্ষা
আবু হেনা মোরশেদ জামান একজন বাংলাদেশী সরকারি কর্মকর্তা যিনি বর্তমানে ডাক, টেলিযোগাযোগ ও তথ্য প্রযুক্তি মন্ত্রণালয়ের সচিব হিসেবে দায়িত্ব পালন করছেন। ইতিপূর্বে তিনি বাস্তবায়ন পরিবীক্ষণ ও মূল্যায়ন বিভাগের সচিব ছিলেন। তিনি কেন্দ্রীয় মেডিকেল স্টোর ডিপোর প্রাক্তন পরিচালক। তিনি ইউনেস্কোর বাংলাদেশ জাতীয় কমিশনের সাবেক উপ-মহাসচিব।   কর্মজীবন  জামান আবুজার গিফারী কলেজের ম্যানেজিং কমিটির সভাপতি ছিলেন। তিনি ঢাকার অতিরিক্ত জেলা প্রশাসক (জেনারেল) ছিলেন।  জামান ২০১৩ সালের অক্টোবরে ফরিদপুর জেলার জেলা প্রশাসক নিযুক্ত হন তিনি প্রধানমন্ত্রীর কার্যালয়ের পরিচালক হিসেবে কর্মরত ছিলেন।  যুদ্ধাপরাধের দায়ে মৃত্যুদণ্ড কার্যকর হওয়ার পর তিনি ডিসেম্বরে ফরিদপুর জেলায় আবদুল কাদের মোল্লার দাফনের তত্ত্বাবধান করেন। জামান ২০১৪ সালে নরসিংদী জেলার জেলা প্রশাসক নিযুক্ত হন। জামানের সভাপতিত্বে অনুষ্ঠিত এক সম্মেলনে মন্ত্রী সৈয়দ মহসিন আলী সাংবাদিকদের অনলাইন রিপোর্ট সম্পর্কে সতর্ক করেন।  ২০১৭ সালের মে মাসে, জামান পরিবেশ অধিদপ্তরের মনিটরিং এবং এনফোর্সমেন্টের পরিচালক ছিলেন যেখানে তিনি অবৈধ পলিথিন কারখানার বিরুদ্ধে অভিযান পরিচালনা করেছিলেন।  ২০২০ সালের মে মাসে, জামান, বাংলাদেশ জাতীয় কমিশন ফর ইউনেস্কোর তৎকালীন ডেপুটি সেক্রেটারি জেনারেল, ব্রিগেডিয়ার জেনারেল মোহাম্মদ শহীদ উল্লাহর স্থলাভিষিক্ত হয়ে কেন্দ্রীয় মেডিকেল স্টোর ডিপোর পরিচালক নিযুক্ত হন।  জামানকে ২০২১ সালের অক্টোবরে সচিব পদে উন্নীত করা হয় এবং বাস্তবায়ন পরিবীক্ষণ ও মূল্যায়ন বিভাগের সচিব করা হয়। তিনি জেলা প্রশাসকদের বাংলাদেশের উন্নয়ন প্রকল্প পর্যবেক্ষণে সহায়তা করেন। তিনি রূপপুর পারমাণবিক বিদ্যুৎ কেন্দ্র তদারকি করেন।  ২০২৩ সালের আগস্টে, জামানের অধীনে বাংলাদেশ পোস্ট অফিস শেখ কামালের বিশেষ সংস্করণের স্ট্যাম্প চালু করে। তিনি টেলিটকের পরিচালনা পর্ষদের চেয়ারম্যান। ২০২৩ সালের সেপ্টেম্বরে, তিনি বসুন্ধরা গ্রুপ থেকে টেলিটকের একটি শেয়ার কেনার প্রস্তাব পান। তিনি মতিঝিল আইডিয়াল স্কুল অ্যান্ড কলেজের গভর্নিং বডির চেয়ারম্যান। হাইকোর্টের বিচারপতি জাফর আহমেদ ও বিচারপতি মোঃ বশির উল্লাহ হাইকোর্টের বিচারপতি আনিসুর রহমানের পক্ষে রায় পাওয়ার পর তাকে গভর্নিং বডিতে অন্তর্ভুক্ত না করায় জামানকে তলব করেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী সরকারি চাকরিজীবী বিষয়শ্রেণী:জীবিত ব্যক্তি
thumb| বুদ্ধিজীবিতা-বিরুদ্ধবাদ () হল বুদ্ধিবৃত্তি, বুদ্ধিজীবী ও বুদ্ধিজীবিতার প্রতি বিরোধিতা ও অনাস্থা পোষণ, যা সাধারণত শিক্ষা ও দর্শনের প্রতি অসমর্থন করা এবং শিল্প, সাহিত্য ও বিজ্ঞানকে অব্যবহারিক ও নিচুস্তরের মানব পেশা হিসেবে বাতিল করার মাধ্যমে ব্যক্ত হয় বা প্রকাশ পায়।A Handbook to Literature (1980), Fourth Edition, C. Hugh Holman, Ed. p. 27 বুদ্ধিজীবিতা-বিরুদ্ধবাদীগণ নিজেদেরকে সাধারণ মানুষের মধ্যে সেরা এবং রাজনৈতিক ও একাডেমিক অভিজাত্যবাদের বিপরীতে নিজেদেরকে জনপ্রিয় বলে মনে করে এবং সেভাবে নিজেদেরকে উপস্থাপন করে, এবং শিক্ষিত জনগোষ্ঠীকে সিংহভাগ মানুষের সংস্পর্শ হতে বিচ্ছিন্ন একটি মর্যাদারক্ষাকারী শ্রেণী হিসেবে দেখে থাকে, এবং তারা অনুভব করে যে, বুদ্ধিজীবীরা রাজনীতিতে কর্তৃত্ব করে এবং উচ্চশিক্ষা নিয়ন্ত্রণ করে।  তথ্যসূত্র   বিষয়শ্রেণী:বুদ্ধিজীবিতাবাদ বিষয়শ্রেণী:বুদ্ধিজীবী-বিরোধিতাবাদ বিষয়শ্রেণী:উচ্চশিক্ষায়তন বিষয়শ্রেণী:সামাজিক তত্ত্ব
হাবিবুর রহমান মিলন (জন্ম:  ২৩ জানুয়ারি, ১৯৩৯ - মুত্যু:  ১৪ জুন, ২০১৫) বাংলাদেশের বিশিষ্ট সাংবাদিক। সাংবাদিকতায় বিশেষ অবদানের জন্য তিনি ২০১২ সালের একুশে পদকে ভূষিত হন। দৈনিক ইত্তেফাক হাবিবুর রহমান মিলন সর্বশেষ  বাংলাদেশ প্রেস ইনস্টিটিউটের চেয়ারম্যান ও দৈনিক ইত্তেফাকের উপদেষ্টা সম্পাদক ছিলেন। সন্ধানী ছদ্মনামে দৈনিক ইত্তেফাকে তার নিয়মিত কলাম ছিলো ‘ঘরে-বাইরে’।  তিনি জাতীয় প্রেস ক্লাবের প্রবীণ সদস্য ছিলেন। দৈনিক প্রথম আলো   জন্ম ও শিক্ষাজীবন  হাবিবুর রহমান মিলনের জন্ম ১৯৩৯ সালের ২৩ জানুয়ারি ব্রাহ্মণবাড়িয়ায়।   হাবিবুর রহমান মিলনের এক ছেলে পাঁচ মেয়ে। দৈনিক যুগান্তর   কর্মজীবন  হাবিবুর রহমান মিলনের সাংবাদিকতা জীবনের শুরু ১৯৬৩ সালে। তিনি কর্ম জীবন শুরু করেন দৈনিক সংবাদে যোগ দেওয়ার মধ্য দিয়ে। এক দুর্ঘটনায় তার বড় ভাই দৈনিক ইত্তেফাকের সহকারী সম্পাদক আহমেদুর রহমানের মৃত্যুর পর তিনি সহকারী সম্পাদক হিসেবে একই পত্রিকায় যোগ দেন।  ভিমরুল ছদ্মনামে তার কলাম সে সময় যথেষ্ট পাঠকপ্রিয় ছিল।   পুরস্কার ও সম্মাননা  জাতির জনক পুরস্কার শহীদ সোহরাওয়ার্দী পুরস্কার বিএফইউজে পুরস্কার ব্যারিস্টার এ রসুল স্বর্ণপদক  একুশে পদক, (২০১২)  মৃত্যু হাবিবুর রহমান মিলন ২০১৫ সালের ১৩ জুন বাংলাদেশ সময় রাত ৩টায় ঢাকার ল্যাব এইড হাসপাতালে চিকিৎসাধীন অবস্থায় মারা যান। মৃত্যুকালে তার বয়স হয়েছিল ৭৮ বছর।দৈনিক বাংলাদেশ প্রতিদিন   তথ্যসূত্র   বিষয়শ্রেণী:১৯৩৯-এ জন্ম বিষয়শ্রেণী:২০১৫-এ মৃত্যু বিষয়শ্রেণী:বাংলাদেশী সাংবাদিক বিষয়শ্রেণী:একুশে পদক বিজয়ী বিষয়শ্রেণী:১৯৩৫-এ জন্ম বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ০৯:৪৩, ১৫ সেপ্টেম্বর ২০২০ (ইউটিসি) আযীযুর রহমান কায়েদ   – (অপসারণের প্রস্তাবনা দেখুনলগ দেখুন) () উল্লেখযোগ্যতা নীতিমালা পূরণ করে না। আফতাবুজ্জামান (আলাপ) ১৭:১৩, ৮ সেপ্টেম্বর ২০২০ (ইউটিসি)  অপসারণ করা হোক।  - ওয়াইস আলাপ ০৩:২৯, ৯ সেপ্টেম্বর ২০২০ (ইউটিসি)  নিবন্ধটি কিছুটা বিজ্ঞাপনের মতো করে লেখা। তবে যেহেতু এই ব্যক্তি বাংলাদেশের দক্ষিণাঞ্চলে ব্যপক ধর্মীয় সংস্কার করেছেন এবং প্রভাব তৈরি করেছিলেন (যেমন- চরমোনাইর পীর সাহেব), তাই এই নীতিমালার ৩ নম্বর অনুসারে নিবন্ধটি সংস্কার করে রাখা যায়? সুফিবাদ এবং এতে কার কী অবদান এসব ব্যাপারে গভীর জ্ঞান না থাকলেও এটা জানি যে এই ব্যক্তির ধর্মীয় সংস্কারের প্রভাব পুরো দক্ষিণাঞ্চল জুড়ে বিদ্যমান। —ইয়াহিয়াবলুন... • ১৯:২২, ১০ সেপ্টেম্বর ২০২০ (ইউটিসি) আমাদের দেশে শিল্পী-খেলোয়াড়দের তিনি পত্র-পত্রিকায় যেমন প্রচার হয়, ধর্মীয় ব্যক্তিদের জীবনী নিয়ে তেমন হয় না। ফলে আমি বুঝতে পারছি তথ্যসূত্রের অভাব। তবে নিবন্ধে ব্যক্তির ধর্মীয় সংস্কার নিয়ে কিছু লেখা নেই, কেবল লিখলেই হবে না সে তথ্যের জন্য দুই একটি সূত্রও চাই। --আফতাবুজ্জামান (আলাপ) ১৮:১৪, ১৩ সেপ্টেম্বর ২০২০ (ইউটিসি) @আফতাবুজ্জামান ভাই, নীতিমালা তো পূরণ করবেই, আরো অনেক বেশী রেফারেন্স দিয়ে অনেক বড় করে নিবন্ধ লিখতে পারবো রেফারেন্সসহ। আমি একটু বাইরে যাচ্ছি, এসে আবার শুরু করবো। দয়া করে মুছে দিবেন না। আমি মোটামুটি আলিয়া মাদ্রাসাগুলো এবং এর কিছু ব্যক্তিদের নিয়ে নিবন্ধ শুরু করছি। দোয়া করবেন। -- Prodipto Deloar (আলাপ) ০৫:৩৩, ৩ জুন ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।